1. **OBRAZLOŽENJE OPĆEG DIJELA PRIHODA I PRIMITAKA TE RASHODA I IZDATAKA**

**1. PRIHODI I PRIMICI**

**Prihodi poslovanja** (razred 6 - prihodi od poreza, pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga i prihodi od donacija te povrati po protestiranim jamstvima, prihodi od kazni, upravnih mjera i ostali prihodi).

* **Skupina 63** plana prihoda se odnosi na prihode Ministarstva znanosti i obrazovanja za plaće djelatnika OŠ Milana Langa iz sustava COP-a, 1.390.086,00

EUR u 2023. godini, 1.442.509,00 EUR u 2024. godini, te 1.442.509,00 EUR u 2025. godini, a sve vezano za očekivano povećanje plaća u narednim godinama, kapitalni prihodi od Ministarstva znanosti i obrazovanja za udžbenike u 2023. godini 12.874,00 EUR, kao i u naredne dvije godine(2024. i 2025.). Ukoliko se pozitivnim ocijeni prijava učiteljice A. Vlahović Gabriša, očekuju se sredstva od Agencije za mobilnost i programe EU u iznosu od 17.254,00 eura za sve tri godine plana, dok se preostali iznos odnosi na tekuće pomoći (mentorstvo i udžbenike koji imaju radni karakter.

* **Skupina 64** plana prihoda se odnosi na prihode po viđenju tj. pasivne kamate po računima po viđenju (žiro-račun).
* **Skupina 65** plana prihoda (izvor 3.9.) gotovo 100% prihoda se odnosi na prihode posebnih namjena tj. uplate roditelja za školsku prehranu i produženi boravak, školske izlete i radne materijale za učenike, te školske časopise
* **Skupina 66** plana prihoda (izvor 2.9.) se odnosi na prihode najma dvorane u matičnoj školi i prihode koji dolaze od zadruge „Plemka“ i s njom povezanih školskih manifestacija, dok se na izvoru 5.8. planiraju donacije za Fašnik i slično.
* **Skupina 67** se odnosi na prihode nadležnog proračuna tj. osnivača osnovne škole Grada Samobora za financiranje rada OŠ M. Langa.

**Prihodi od nefinancijske imovine** (razred 7)

* **Skupina 72** su prihodi od nefinancijske imovine – ne planiraju se isti u narednom razdoblju.

**2. RASHODI I IZDACI**

**Rashodi poslovanja** (razred 3 - rashodi za zaposlene, materijalni rashodi, financijski rashodi, subvencije, pomoći dane u inozemstvo i unutar općeg proračuna, naknade građanima i kućanstvima na temelju osiguranja i druge naknade te ostali rashodi)

* **Skupina 31** plana (Izvor 1.1.) odnose se na plaće u produženom boravku za 2 grupe u matičnoj školi, pomoćnici u nastavi financirani iz proračuna Grada Samobora po fazama kako slijede, izvannastavne aktivnosti (fotografska grupa, španjolski jezik, domaćinstvo, robotika).

(Izvor 3.9.) dio plaća za djelatnike produženog boravka, mahom odrađenih prekovremenih sati

(Izvor 4.1.) financiranje plaće za pomoćnike u nastavi faza IV. do kraja kalendarske godine 2022. i do kraja školske godine 2022/2023.

(izvor 4.9.) plaće za djelatnike u sustavu COP-a (MZO).

Povećanja iznosa kroz naredne godine se isključivo odnosi na povećanje osnovice za isplatu plaće.

* **Skupina 32** plana (izvor 1.1.) – financiranje e-tehničara za popravak i održavanje informatičke opreme, električna energija, izvannastavne aktivnosti, prijevoz za djelatnike u produženom boravku i pomoćnike u nastavi, školska prehrana sirovine i materijal temeljem pravilnika o širim javnim potrebama Grada Samobora, naknade članovima školskog odbora.

(Izvor 2.9.) financiranje materijalnih rashoda u svezi održavanje dvorane (uredskog materijala, materijala za tekuće investicijsko održavanje i usluga tekućeg investicijskog održavanja).

(Izvor 3.1.) financiranje troškova vezanih za poslovanje škole – održavanje tzv. minimalnog standarda - decentralizirane funkcije (električna energija, stručna usavršavanja, troškovi službenih putovanja, intelektualne usluge, računalne usluge, poštanske usluge, materijal i dijelovi za tekuće investicijsko održavanje, tekuća i investicijska održavanja, komunalne usluge, najamnine i zakupnine, članarine, ostale usluge).

(Izvor 3.9.) sirovine i materijal za školsku kuhinju i produženi boravak.

(Izvor 4.1) financiranje prijevoza pomoćnika u nastavi u 2023. godini i školske sheme, te u 2024. i 2025. godini samo školska shema – voće i povrće.

(Izvor 4.9.) troškovi prijevoza djelatnika COP-a, naknada za invalide,.

(Izvor 5.8.) troškovi organizacije fašničkih grupa i svih troškova povezanih uz Fašnik).

* **Skupina 34** plana (Izvor 3.1.) troškovi platnog prometa; eventualni trošak zateznih kamata po sudskim presudama vezanima za tužbe zaposlenika prema MZO-u.
* **Skupina 37** plana (Izvor 1.1.) škola u prirodi, maturalna putovanja za djecu slabijeg imovinskog stanja.

(Izvor 3.9.) škola u prirodi, maturalna putovanja za djecu slabijeg imovinskog stanja. (Izvor 4.9.) udžbenici MZO radni karakter.

Povećanje unutar skupine materijalnih troškova isključivo se odnosi na efekt inflacije tj. povećanje svih cijena kao npr. električne energije, plina i svih vrsta goriva – posljedično rastu cijene svih drugih proizvoda i usluga.

**Rashodi za nabavu nefinancijske imovine** (razred 4)

* **Skupina 42** (Izvor 1.1) nabava informatičke opreme, namještaja, opreme za kuhinju i knjiga za knjižnicu.

(Izvor 3.9.) nabava razne opreme i uređaja za školu i potrebe produženog boravka.

(Izvor 4.9.) nabava knjiga za knjižnicu i udžbenici MZO trajni karakter.

(Izvor 5.8.) opremanje nove školske dvorane rekvizitima i uredskim namještajem – predviđeno za 2025.

Unutar ove skupine planiramo nabavu informatičke opreme, opreme za učionice i prostorije škole – uredski namještaj; raznorazne strojeve i uređaje – prema potrebama stručnih i tehničkih službi škole, kuhinjsku opremu i slično.

**3. VIŠEGODIŠNJI PLAN URAVNOTEŽENJA**

28.12.2018. godine društvo Nepi Croatia Management d.o.o. uplatilo je Osnovnoj školi Milana Langa donaciju u iznosu od 130.000,00 kuna(17.253,97 EUR).

28.12.2018. godine društvo Arena Centar Zagreb d.o.o. uplatilo je Osnovnoj školi Milana Langa donaciju u iznosu od 500.000,00 kuna(66.361,40 EUR).

30.12.2019. godine društvo Arena Centar Zagreb d.o.o. je uplatilo Osnovnoj školi Milana Langa donaciju u iznosu od 375.000,00 kuna(49.771,05 EUR).

Ugovorom o donaciji nije predviđena točna svrha u koju bi se donirani novac morao utrošiti.

Iznos donacije u ukupnom iznosu od 1.005.000,00 kuna(133.386,42 EUR) se planira utrošiti u 2025. godini isključivo u svrhu opremanja planirane školske dvorane u Bregani, a čija je izgradnja predviđena u strategijama Grada Samobora u narednom trogodišnjem razdoblju, te je financijska konstrukcija za njeno projektiranje i izgradnju uvrštena u financijski plan Grada Samobora.

Po završetku izgradnje sportske dvorane, Osnovna škola Milana Langa pristupit će opremanju školske dvorane u cjelokupnom iznosu doniranih sredstava.

Ovdje je navedeni iznos donacije namijenjen za utrošak u 2025. godini, te je naveden kao zasebna točka obrazloženja unutar općeg dijela proračuna radi uravnoteženja istog – uvrštavanja planiranog iznosa u godini izgradnje dvorane, dok se kroz godine 2023. i 2024. tretira kao višak koji se prenaša do godine u kojoj se planira potrošiti.